Viking 2

Viking 2 bila je druga od dvije letjelice u okviru uspješnog NASA-inog programa istraživanja Marsa – Viking. Sonda je bila identična letjelici Viking 1. Sa Marsa je slala podatke tokom 1281 sola, dok je orbiter uspješno obavljao svoju misiju do 25. jula 1978. godine.

Misija

Viking 2 lansiran je pomoću rakete Titan III/Centaur a putovanje prema Marsu koje je trajalo 333 dana.. Prije ulaska u orbitu, Orbiter je počeo snimati fotografije cijelog Marsa. Dana 8. augusta 1976, orbiter je ušao u orbitu dimenzija 1500 × 33.000 km, s periodom obilaska od 24,6 sati.. Uskoro je početna orbita bila podešena u onu s periodom obilaska od 27,3 sati i periapsisom od 1499 km s nagibom od 55.2°. Orbita je zatim prilagođena radi lakšeg snimanja odabranog mjesta za slijetanje landera.. 
Lander se od orbitera odvojio 3. septembra 1976. godine i potom je sletio u regiju Utopia Planitia (Utopijska ravnica) u 22:37:50 UT. Nakon slijetanja, nagib orbite povećan je na 75°.

Orbiter

300px|lijevo|mini|Tanki sloj mraza na površini
Primarna misija orbitera završena je početkom solarne konjunkcije 5. oktobra 1976. godine. Produžena misija započela je 14. decembra 1976., nakon kraja solarne konjukcije. Orbiti je promijenjen nagib na 80° i smanjen periapsis na 778 km. Misija orbitera uključivala je i bliske prelete pored Deimosa, jednog od Marsovih prirodnih satelita. U oktobru 1978. peripapsis orbite je ponovno smanjen, na 300 km visine, a orbitalni period smanjen na 24 h. Orbiter je uskoro imao kvar na pogonskom sustavu te je pritom ispustio gorivo za kontroliranje visine. Nakon toga, orbiter je prebačen u orbitu dimenzija 302 × 33.176 km i ugašen 25. jula 1979. godine. Tokom operativnog vijeka, orbiter je napravio 706 orbita i vratio 16000 fotografija.

Lander

Lander se od orbitera odvojio 3. septembra 1976. u 19:39:59 UT. Nakon odvajanja, lander se kretao brzinom od 4 km/s. Potom je upalio retrorakete, usporio i na 300 km visine pravilno se orijentisao za ulazak u atmosferu. Toplotni štit usporio je lander prilikom prolaska kroz atmosferu.

Viking 2 je sletio 200 km od kratera Mie u Utopia Planitia, na 48.269° sjeverno i 225.990° zapadno na visini od 4.23 km od referentne visine.
Lender je bio u funkciji sve dok 11. aprila 1980. nisu otkazale baterije.

 Također pogledajte 

 Viking 1

 Reference 

 Vanjski linkovi 

Kategorija:Istraživanje Marsa
Kategorija:Sletači
Kategorija:Planetarni orbiteri
Kategorija:Astronautika u SAD-u
Kategorija:NASA
Kategorija:Svemirske letjelice NASA-e